དྭགས་པོ་ཆོས་བཞིའི་འགྲེལ་པ་དོན་གསལ། །  ཨོཾ་སྭསྟི། ། དུས་གསུམ་འགྲོ་བའི་སྐྱབས་མགོན་ཆོས་ཀྱི་རྗེ། ། ལྷར་བཅས་འཇིག་རྟེན་སྒྲོན་མ་གཙུག་གི་རྒྱན། ། མཁའ་མཉམ་གྲགས་པའི་དབང་ཕྱུག་རིན་པོ་ཆེ། ། སྐུ་གསུང་ཐུགས་ལ་གུས་པས་ཕྱག་འཚལ་ལོ། ། ཇོ་བོའི་གདམས་པ་དྭགས་པོ་རིན་པོ་ཆེའི་ཐུགས་ཀྱི་ཡང་སྙིང་ཆོས་བཞི་བྲི་བར་བྱ། འདི་ལྟར་དུས་གསུམ་གྱི་སངས་རྒྱས་ཐམས་ཅད་ཀྱི་ངོ་བོར་གྱུར་པ་བླ་མ་རིན་པོ་ཆེའི་ཞལ་ནས། ཐུབ་པ་ཆེན་པོ་ཡང་དག་པར་རྫོགས་པའི་སངས་རྒྱས་ཀྱིས་གསུངས་པའི་ཆོས་ཀྱི་སྒོ་མོ་བརྒྱད་ཁྲི་བཞི་སྟོང་ཇི་སྙེད་ཅིག་གསུངས་ཀྱང་། བླ་མ་རིན་པོ་ཆེ་སྒམ་པོ་པའི་ཉམས་ཀྱི་ཆོས་བཞི་པོ་འདིར་མ་འདུས་པར་མེད་དེ། དེ་ཡང་ཆོས་ཆོས་སུ་འགྲོ་བ། ཆོས་ལམ་དུ་འགྲོ་བ། ལམ་འཁྲུལ་པ་སེལ་བ། འཁྲུལ་པ་ཡེ་ཤེས་སུ་འཆར་བ་དང་རྣམ་པ་བཞི་ཡིན་གསུང་། དེ་ལ་ཆོས་རྗེ་ཕག་མོ་གྲུ་པའི་ཞལ་ནས། ཆོས་ཆོས་སུ་མི་འགྲོ་བ་གང་ཡིན་སྙམ་ན། ཚེ་འདི་འབའ་ཞིག་དོན་དུ་གཉེར། འཇིག་རྟེན་གྱི་ཆོས་རྣམ་པ་བརྒྱད་ཁོ་ན་དོན་དུ་གཉེར་བ་ཞིག་ཡིན་ཏེ། དེ་ཡང་ངས་སྦྱིན་པ་གཏོང་བ་དང་། ཚུལ་ཁྲིམས་བསྲུང་བ་དང་། ཐོས་པ་དང་། བསམ་པ་དང་། སྒོམ་པ་ལ་སོགས་པ་བྱས་ན་བདག་གིས་རྙེད་པ་ཆེ་འོང་སྙམ་ནས། རྙེད་ན་དགའ་བ་སྟེ་འཇིག་རྟེན་གྱི་ཆོས་ཅིགངས་སྦྱིན་གཏོང་དང་ཚུལ་ཁྲིམས་བསྲུང་བ་ལ་སོགས་པ་མ་བྱས་ན་མི་རྙེད་དེ་འོང་སྙམ་ནས་མ་རྙེད་ན་མི་དགའ་བ་སྟེ་འཇིག་རྟེན་གྱི་ཆོས་ཅིགཡང་བདག་གིས་སྦྱིན་གཏོང་དང་ཚུལ་ཁྲིམས་བསྲུང་བ་ལ་སོགས་པ་བྱས་ན་བདག་ལ་གྲགས་པ་ཆེན་པོ་འོང་སྟེ་འོང་སྙམ་ནས། གྲགས་པ་འོང་ཆེད་དུ་ཚུལ་ཁྲིམས་བསྲུང་བ་ལ་སོགས་པ་བྱེད་ནས། གྲགས་ན་དགའ་བ་སྟེ་འཇིག་རྟེན་གྱི་ཆོས་ཅིག། སྦྱིན་པ་ལ་སོགས་པ་མ་བྱས་ན་བདག་ལ་གྲགས་པ་ཆེན་པོ་མི་འོང་སྟེ་འོང་སྙམ་ནས། དེ་ལྟར་མ་བྱས་ནས་མི་གྲགས་ན་མི་དགའ་བ་སྟེ་འཇིག་རྟེན་གྱི་ཆོས་ཅིགཡང་བདག་གིས་སྦྱིན་གཏོང་དང་ཚུལ་ཁྲིམས་བསྲུང་བ་ལ་སོགས་པ་བྱས་ན་བདག་བདེ་བར་འོང་སྟེ་འོང་སྙམ་ནས། བདེ་བར་འོང་བར་འདོད་པས་དེ་ལྟར་བྱེད་ནས་བདེ་ན་དགའ་བ་སྟེ་འཇིག་རྟེན་གྱི་ཆོས་ཅིགསྦྱིན་གཏོང་ལ་སོགས་པ་མ་བྱས་ན་མི་བདེ་སྟེ་འོང་སྙམ་ནས་དེ་ལྟར་བྱེད་ནས་མི་དགའ་བ་སྟེ་འཇིག་རྟེན་གྱི་ཆོས་ཅིགཡང་བདག་གིས་སྦྱིན་གཏོང་དང་ཚུལ་ཁྲིམས་བསྲུང་བ་དང་ཐོས་བསམ་བསྒོམ་པ་ལ་སོགས་པ་བྱས་ན་བདག་ལ་བསྟོད་པ་ཆེན་པོ་འོང་སྟེ་འོང་སྙམ་ནས་དེའི་ཆེད་དུ་དེ་རྣམས་བྱེད་ནས། བསྟོད་ན་དགའ་བ་སྟེ་འཇིག་རྟེན་གྱི་ཆོས་ཅིགསྦྱིན་གཏོང་ལ་སོགས་པ་མ་བྱས་ན་བདག་ལ་སྨོད་པར་འོང་སྙམ་ནས། དེ་ལྟར་སྨད་ར་མི་འོང་བའི་ཆེད་དུ་སྦྱིན་གཏོང་ལ་སོགས་པ་བྱེད་ནས་སྨད་ན་མི་དགའ་བ་སྟེ་འཇིག་རྟེན་གྱི་ཆོས་ཅིགདེ་ལྟར་འཇིག་རྟེན་གྱི་ཆོས་བརྒྱད་པོ་དེ་ལས། རྙེད་ན་དགའ་བ། གྲགས་ན་དགའ་བ། བདེ་ན་དགའ་བ། བསྟོད་ན་དགའ་བ་དང་བཞི་པོ་འདོད་ཆགས་ཀྱིས་བསྡུས། མ་རྙེད་ན་མི་དགའ་བ། མ་གྲགས་ན་མི་དགའ་བ། མི་བདེ་ན་མི་དགའ་བ། སྨད་ན་མི་དགའ་བ་དང་བཞི་པོ་ཞེ་སྡང་གིས་བསྡུས། གཏི་མུག་ཤུགས་ལས་ཁྱབ། འཇིག་རྟེན་གྱི་ཆོས་བརྒྱད་པོ་ཡང་མདོར་བསྡུས་ན་འདོད་ཆགས་དང་ཞེ་སྡང་གཏི་མུག་གསུམ་ལས་མ་འདས། འཇིག་རྟེན་ཆོས་བརྒྱད་ཀྱིས་ཀུན་ནས་བླངས་པའི་ལས་ཅི་བྱས་པ་ཐམས་ཅད་མི་དགེ་བ་འབའ་ཞིག་གི་ལས་ཡིན་ཏེ། སློབ་དཔོན་ཀླུ་སྒྲུབ་ཀྱི་ཞལ་སྔ་ནས། འདོད་ཆགས་ཞེ་སྡང་གཏི་མུག་བཅས། དེས་བསྐྱེད་ལས་ནི་མི་དགེ་བ། ། མ་ཆགས་ཞེ་སྡང་གཏི་མུག་མེད། ། དེས་བསྐྱེད་ལས་ནི་དགེ་བའོ། ། ཞེས་གསུངས། ཡང་སློབ་དཔོན་འཕགས་པའི་བཤེས་སྤྲིང་ལས། འཇིག་རྟེན་མཁྱེན་པ་རྙེད་དང་མ་རྙེད་དང་། ། གྲགས་དང་མ་གྲགས་བདེ་དང་མི་བདེ་དང་། ། བསྟོད་སྨད་ཅེས་བྱར་འཇིག་རྟེན་ཆོས་བརྒྱད་པོ། ། ཁྱོད་ཀྱི་ཡིད་ཡུལ་མིན་པར་མགོ་སྙོམ་མཛོད། ། ཅེས་གསུངས་པས་ཆོས་ཆོས་སུ་འགྲོ་མི་འགྲོ་རང་གི་བསམ་པ་ལ་རག་ལས་ཏེ། རྩ་བ་སྨན་ཡིན་ན་སྡོང་པོ་དང་ཡལ་ག་དང་ལོ་འདབ་དང་འབྲས་བུ་ཐམས་ཅད་སྨན་ཡིན་ལ། རྩ་བ་དུག་ཡིན་ན་སྡོང་པོ་དང་ཡལ་ག་ལོ་འདབ་འབྲས་བུ་ཐམས་ཅད་དུག་ཡིན་པ་དང་འདྲ། བྱང་ཆུབ་ཀྱི་སེམས་ཀྱིས་ཀུན་ནས་བླངས་པའི་ལུས་ངག་ཡིད་གསུམ་གྱིས་ལས་ཅི་བྱས་པ་ཐམས་ཅད་དགེ་བ་ཡིན་ཏེ། དེའི་རྒྱུ་མཚན་བྱང་ཆུབ་ཀྱི་སེམས་དེ་ཐོག་མ་དང་བར་དང་ཐ་མ་ཐམས་ཅད་དུ་དགེ་བའི་ཕྱིར་རོ། ། བཅོམ་ལྡན་འདས་ཀྱིས་ཀྱང་། ཐོག་མ་བར་དང་མཐར་དགེ་བ། ། འདས་པའི་སངས་རྒྱས་རྣམས་ཀྱིས་གསུངས། ། མ་འོངས་རྣམས་ཀྱང་གསུང་འགྱུར་ལ། ། ད་ལྟར་བྱུང་བ་རྫོགས་སངས་རྒྱས། ། ཡང་དང་ཡང་དུ་གསུངས་པ་གང་། ། ཞེས་གསུངས། དེ་ལྟར་ཆོས་ཆོས་སུ་མི་འགྲོ་བ་འཇིག་རྟེན་གྱི་ཆོས་རྣམ་པ་བརྒྱད་པོ་འབའ་ཞིག་གི་སྒོ་ནས་ཚེ་འདི་ཁོ་ན་དོན་དུ་གཉེར་བ་ཡིན་པས། དེའི་གཉེན་པོར་འཆི་བ་དང་མི་རྟག་པ་བསམ་སྟེ། དེ་ཡང་རང་ཅག་འཇིག་རྟེན་འདིར་ཡུན་རིང་པོར་མི་སྡོད། འཆི་དགོས། འཆི་ངེས་པར་འཆི། མི་ལྡོག་པར་འཆི། མྱུར་དུ་འཆི། མི་སྡོད་པར་འཆི། དུས་མ་ཐེབས། དབང་པོ་མ་ཚུད། དེ་རིང་མི་འཆི་བའི་གདེང་མེད། སང་མི་འཆི་བའི་ངེས་པ་མེད་དོ། ། སློབ་དཔོན་ཞི་བ་ལྷའི་ཞལ་ནས། སང་ཙམ་འཆི་བར་སུས་ཤེས་ཀྱིས། ། དེ་རིང་ཉིད་དུ་བསྟུན་ཏེ་བྱ། ། འཆི་བདག་སྡེ་ཆེན་དེ་དང་ནི། ། བདག་ཉིད་བཤེས་པ་མ་ཡིན་ནོ། ། ཞེས་གསུངས། ཟས་གོས་གཉིས་འཚོ་བའི་རྐྱེན་ཡིན་ཡང་ཟས་ཀྱི་བརྣང་ནས་འཆི་བའམ། ཟས་མ་ཞུ་བའམ། ཟས་ལ་དུག་བྱུང་བས་ཤི་བ་ཡང་དཔག་ཏུ་མེད། གོས་ཀྱིས་སུབས་ནས་ཤི་བ་ཡང་དཔག་ཏུ་མེད། ཟས་གོས་གཉིས་བསྒྲུབ་པའི་མཁོས་གཤམ་གྱིས་ཤི་བའམ་ཚོང་ལམ་དུ་ཤི་བ་ཡང་དཔག་ཏུ་མེད་དེ། ལུས་འདི་ལ་རྨ་ཁབ་མིག་ཙམ་ཞིག་བྱུང་ཡང་ཤི། རྩ་རྟ་རྔ་ཙམ་ཞིག་ཆད་ཀྱང་འཆི། འཆི་བའི་རྐྱེན་དུ་མ་གྱུར་པ་གང་ཡང་མེད་པས། འཇིག་རྟེན་འདིར་ཡུན་རིང་པོ་སྡོད་པའི་གདེང་སུ་ལ་ཡང་མེད་དེ། སློབ་དཔོན་ཀླུ་སྒྲུབ་ཀྱི་ཞལ་སྔ་ནས། ཚེ་འདི་གནོད་མང་རླུང་གིས་བཏབ་པ་ཡིས། ། ཆུ་ཡི་ཆུ་བུར་བས་ཀྱང་མི་རྟག་ན། ། དབུགས་རྔུབ་དབུགས་དབྱུང་གཉིད་ཀྱིས་ལོག་པ་ལས། ། སད་ཁོམ་གང་ལགས་དེ་ནི་ངོ་མཚར་ཆེ། ། ཞེས་གསུངས། ། འཆི་བ་ལ་ངེས་པ་མེད་པར་འཆི་སྟེ། སློབ་དཔོན་འཕགས་པའི་ཞལ་ནས། ལ་ལ་རྒས་དང་ལ་ལ་གཞོན། ། ལ་ལ་དར་ལ་བབ་པའི་མི། ། ལ་ལ་བཙས་མ་ཐག་ཏུ་འཆི། ། ཁ་ཅིག་མངལ་དུ་འཆི་བའང་མཐོང་། ། དེ་དག་རིམ་གྱིས་འཆི་འགྱུར་ན། ། གསོན་པོའི་གདེང་ནི་སུ་ཞིག་མཆི། ། ཞེས་པ་དང་། གཞན་ཡང་མདོ་སྡེ་མཛང་བླུན་ལས། སྐྱེས་པ་འཆི། འདུས་པ་འབྲལ། བསགས་པ་མཛད། བསླང་བ་འགྱེལ། ཞེས་རང་བཞིན་གྱི་གཏན་ཚིག་བཞི་གསུང་། འཆི་བའི་ཚེ་ན་ལོངས་སྤྱོད། གཉེན་འདུན། མཛའ་བཤེས། འབྱོར་པ། ལང་ཚོ། དགྲ་ལ་སོགས་པ་ཐམས་ཅད་འཇོགཐ་ན་རང་གི་ལུས་ན་མི་བཟོད། ཚ་མི་བཟོད། གྲང་མི་བཟོད། བཀྲེས་མི་བཟོད་པ་འདི་ཡང་འཇོགནང་མ་ཅིག་ཀྱང་མེད་པའི་གླགས་མེད་པ་ཡིན་ཡང་རོ་དེས་བྱུར་དེ་ནོན་ནས་སྒོར་མ་ཕྱིན་ནས་སྦྱོངས། ཚེ་ཐར་དུ་ལུས་པ་འདི་ཡིན་བྱ་བ་སུ་ཡང་མ་མཐོང་བས་འཆི་བ་དང་མི་རྟག་པ་ཡིན་པར་གོ་བར་བྱའོ། ། ཚེ་འདིར་དར་ཅིག་ལ་སྐྱིད་པར་འདུག་ཀྱང་ཚེ་འདི་མི་རྟག་རི་གཟར་གྱི་ཆུ་དང་འདྲ་སྟེ། འདུས་པ་ཆེན་པོའི་ཏོག་ལས། གྲོགས་དང་ཚེ་འདི་མྱུར་དུ་འགྲོ་བ་སྟེ། ། རི་གཟར་ཆུ་དྲག་མགྱོགས་འདྲ་ན། ། བྱིས་པའི་སྐྱེ་བོས་མ་རྟོགས་ནས། ། མི་མཁས་འདོད་པའི་དྲེགས་པས་མྱོས། ། ཞེས་པ་དང་། འདུས་བྱས་གཡོ་བའི་རང་བཞིན་གང་ལ་ཡང་རྟག་པ་མེད། ། ཆོས་ཀུན་རྣམ་པར་འཇིག་པར་འགྱུར་བ་བློ་དང་ལྡན་པས་ཤེས། ། ཞེས་གསུངས། ལང་ཚོ་མི་རྟག་སྟེ། གཞོན་པ་རྒན་པོར་འགྲོ་བ་ལ་ཚེགས་མེད། མེ་ཏོག་སད་ཀྱིས་ཁྱེར་བ་བཞིན་དུ་འགྲོ་སྟེ། ལུང་ལས། ལང་ཚོ་མི་རྟག་གཟུགས་ཀྱང་རྟག་མ་ཡིན། ། ནད་མེད་མི་རྟག་འབྱོར་པ་རྟག་མ་ཡིན། ། ཞེས་གསུངས། འབྱོར་པ་མི་རྟག་སྟེ། ཕྱུག་པོ་ཡོང་འཕྲོ་ལ་ལྟོགས་པར་སོང་བ་དཔག་ཏུ་མེད། ཁེ་དང་ཚོང་གིས་ནོར་གྱི་ཕུང་པོར་ཡོད་ཀྱང་། དགྲས་ཁྱེར་ནས་སྤྲང་ལག་སྟོང་པར་བཏང་བ་ཡང་བསམ་གྱིས་མི་ཁྱབ་སྟེ། སློབ་དཔོན་ཞི་བ་ལྷའི་ཞལ་ནས། རྙེད་པ་མང་པོ་ཐོབ་གྱུར་ཅིང་། ། ཡུན་རིང་དུས་སུ་བདེ་སྤྱད་ཀྱང་། ། ཆོམ་པོས་ཕྲོགས་པ་ཇི་བཞིན་དུ། ། སྒྲེན་མོ་ལག་པ་སྟོང་པར་འགྲོ། ། ཞེས་གསུངས། གཞན་ཡང་། ཨ་ཅང་སོགས་ལ་དགའ་བ་ཡང་། ། འབྱོར་པ་གཞན་གྱི་དབང་དུ་འགྱུར། ། སྦྲང་མས་འབད་དེ་བསགས་པ་ཡང་། ། སྦྲང་རྩི་གཞན་དག་སྤྱོད་པར་སྣང་། ། ཞེས་གསུངས། མཛའ་བཤེས་ཀྱང་མི་རྟག་སྟེ། སློབ་དཔོན་ཞི་བ་ལྷའི་ཞལ་ནས་ཀྱང་། ལྷན་ཅིག་སྐྱེས་པའི་ཤ་རུས་ཀྱང་། ། འབྲལ་ཏེ་སོ་སོར་འགྲོ་གྱུར་ན། ། མཛའ་བ་གཞན་ལྟ་སྨོས་ཀྱང་ཅི་དགོས། ། མི་མཛའ་རྣམས་ཀྱང་སྨོས་ཅི་དགོས། ། ཞེས་པ་དང་། ཆོས་རྗེའི་ཞལ་ནས། བྱིས་པ་འཇའ་ཚོན་བལྟ་བ་བཞིན། ། མཛའ་བཤེས་འགྲོགས་པ་དེ་དང་འདྲ། ། ཞེས་གསུངས། དེས་ན་གང་གིས་ཀྱང་སྟོངས་པར་མི་འགྱུར་ཏེ། སློབ་དཔོན་ཞི་བ་ལྷའི་ཞལ་ནས། བདག་ཉིད་མལ་ན་འདུག་བཞིན་དུ། ། གཉེན་བཤེས་མང་པོས་མཐའ་བསྐོར་ཡང་། ། སྲོག་གཅོད་པ་ཡི་ཚོར་བ་ནི། ། བདག་ཉིད་གཅིག་པུས་མྱོང་བར་འགྱུར། ། གཉེན་གྱིས་ཅི་ཕན་བཤེས་ཅི་ཕན། ། དེ་ཚེ་བསོད་ནམས་སྐྱབས་ཅིག་ནི། ། བདག་གིས་དེ་ཡང་མ་བསྟེན་ནོ། ། ཞེས་གསུང་། ། དེའི་དུས་སུ་ལས་གང་བསགས་པ་དེའི་རྗེས་སུ་འབྲང་བ་མ་གཏོགས་པ་གཞན་གང་ཡང་རྗེས་སུ་མི་འབྱུང་སྟེ། སློབ་དཔོན་འཕགས་པའི་ཞལ་སྔ་ནས། དུས་ཀྱི་གཉེན་ཏེ་རྒྱལ་པོ་འགྲོ་འགྱུར་ན། ། ལོངས་སྤྱོད་མཛའ་དང་གཉེན་བཤེས་རྗེས་མི་འབྲང་། ། རྒྱལ་པོ་དག་ནི་གང་དང་གར་འགྲོ་ཡང་། ། ལས་ནི་གྲིབ་མ་བཞིན་དུ་རྗེས་སུ་འབྲང་། ། ཞེས་གསུངས། བསོད་ནམས་བསགས་ན་ལོངས་སྤྱོད་དུ་འོང་སྟེ། སློབ་དཔོན་ཞི་བ་ལྷའི་ཞལ་ནས། བདོག་པ་ཐམས་ཅད་བསྟུན་ཏེ་བཏང་། ། བདག་གིས་བདོག་པ་ཀུན་བོར་ནས། ། གཅིག་པུར་ག་ཤེད་འགྲོ་དགོས་ན། ། དགེ་བའི་ཕྱོགས་སུ་བཏང་བ་རྣམས། ། ཉིད་ཀྱི་མདུན་དུ་དོང་བ་ཉིད། ། ཅེས་པ་དང་། བསོད་ནམས་ཀྱི་རྟོགས་པ་བརྗོད་པའི་མདོ་ལས། བསོད་ནམས་བསགས་པས་བདེ་བ་ཐོབ། དེ་ཕྱིར་མི་ཡི་བསོད་ནམས་བསགས། ། དེ་ཡང་ཡང་དང་ཡང་དུ་བསགས། ། དེ་ཉིད་ལ་ཡང་བསྟུན་དེ་བྱ། ། ཞེས་གསུངས། དེ་ལྟར་ཆོས་ཆོས་སུ་འགྲོ་བ་ལ་འཆི་བ་དང་མི་རྟག་པ་བསྒོམས་པས་ཚེ་འདི་ལ་བློ་ལོག་པ་ཞིག་གོས། ཚེ་འདི་ལ་བློ་ལོག་པ་འདི་ལ་སྐྱེས་བུ་ཆུང་ངུའི་ལམ་རིམ་ཞེས་མིང་འདོགས་སོ། ། དེ་རྣམས་གར་གཅེས་ན་མལ་གྱི་ཐ་མ་ན་ཉལ། ཟས་ཀྱི་ཐ་མ་ཆུ་ཕྲོག་ཅིག་འཐུང་། ཉེ་དུ་དང་གཉེན་འབྲེལ་རྣམས་ཀྱིས་མཐའ་བསྐོར། དབུགས་རིང་དབུགས་ཐུང་བྱེད་པའི་སྐབས་སུ་སྐྱབས་དང་མགོན་ཆོས་མ་གཏོགས་པ་མེད་པས། དེ་ཁོ་ན་བཞིན་དུ་ཐུགས་ལ་བཞག་པར་ཞུ། ། ། །དེ་ལྟར་ཆོས་ཆོས་སུ་སོང་ཡང་། ཆོས་ལམ་དུ་འགྲོ་བ་ཞིག་དགོས་ཏེ། དེ་ཡང་ཚེ་འདི་ལ་བློ་ལོག་ཀྱང་། ཚེ་ཕྱི་མ་ལ་ལྷ་དང་མིའི་གོ་འཕང་ལ་སོགས་པ་འཁོར་བའི་བདེ་འབྲས་དོན་དུ་གཉེར་ན། ཆོས་ལམ་དུ་མ་སོང་བས། འཁོར་བ་མཐའ་དག་སྡུག་བསྔལ་གྱི་རང་བཞིན་དུ་ཤེས་པར་བྱ་སྟེ། སློབ་དཔོན་འཕགས་པའི་ཞལ་སྔ་ནས། ལྷ་དང་མི་དང་ངན་སོང་གནས་གསུམ་པོ། ། འགྲོ་བ་རྒྱུད་ལྔའི་འཁོར་ལོ་འདི་དག་ཀྱང་། ། གར་བྱེད་ལྷ་བཞིན་མི་རྟག་མི་བརྟན་ན། ། མཁས་པ་སུ་ཞིག་འདི་ལ་ཡིད་བརྟན་ཡོད། ། འདི་ནི་སྡུག་བསྔལ་རང་བཞིན་ཆེན་པོ་ཡིན། ། ཞེས་གསུངས། སློབ་དཔོན་དབྱིག་གཉེན་གྱི་ཞལ་ནས། འཁོར་བ་པ་ལ་བདེ་བ་མེད། ། མེ་ཡི་ནང་ན་བསིལ་བ་མེད། ། མི་གཙང་བ་ལ་དྲི་ཞིམ་མེད། ། ཅེས་གསུངས། ། འགྲོ་བ་ན་རིགས་དྲུགསྐྱེ་བ་ན་གནས་བཞི། ལམ་རྒྱུད་ལྔ། མི་འདོད་བཞིན་དུ་འཁོར་བར་འཁོར་བ་འདི་རྣམས། སྡུག་བསྔལ་འབའ་ཞིག་ལས་མ་འདས་ཏེ། དམྱལ་བ་ལ་ཚ་གྲང་གི་སྡུག་བསྔལ། ཡི་དྭགས་ལ་བཀྲེས་སྐོམ། དུད་འགྲོ་ལ་བླུན་རྨུགས་དང་བཀོལ་སྤྱོད། མི་ལ་བྲེལ་འཕོངས། ལྷ་མ་ཡིན་ལ་འཐབ་རྩོད། ལྷ་ལ་འཆི་འཕོ་ལྟུང་བྱེད་ལ་སོགས་པ་འགྲོ་བ་རིགས་དྲུག་སོ་སོ་ལ་སྡུག་བསྔལ་དཔག་ཏུ་མེད་དེ། དེ་ལས་ཀྱང་དམྱལ་བ་ཚ་བའི་དམྱལ་བ་བརྒྱད། གྲང་བའི་དམྱལ་བ་བརྒྱད། ཉི་ཚེ་ཉེ་འཁོར་གཉིས་ཏེ་བཅོ་བརྒྱད། སྡུག་བསྔལ་གྱི་ཚོར་བ་དར་དྲགས་ལ་ཡུན་རིང་བ། བརྣག་གིས་མི་བཟོད་པ། རྣ་བས་ཐོས་པ་ཙམ་གྱིས་ཁ་ནས་ཁྲག་དྲོན་མོ་སྐྱུགས་ནས་འཆི་བར་འགྱུར་ནུས་པ་བསམ་གྱིས་མི་ཁྱབ་སྟེ། སློབ་དཔོན་འཕགས་པའི་ཞལ་སྔ་ནས། འདི་ན་ཉིན་གཅིག་མདུང་ཐུང་སུམ་བརྒྱ་ཡིས། ། རབ་ཏུ་དྲག་བཏབ་སྡུག་བསྔལ་མི་བཟོད་པ། ། དེས་ནི་དམྱལ་བའི་སྡུག་བསྔལ་ཆུང་ངུ་ལ། ། ཆར་ཡང་མི་ཕོད་འོལ་ཡང་མི་ཉེའོ། ། ཞེས་གསུངས། ཚེ་རིང་ཐུང་གི་དབང་དུ་བྱས་ན། སློབ་དཔོན་དབྱིག་གཉེན་གྱི་ཞལ་སྔ་ནས། ཏིལ་སྦྱང་ནང་ནས་ལོ་བརྒྱ་ཞིགཏིལ་གཅིག་ཕྱུང་བས་ཟད་གྱུར་པ། ། ཆུ་བུར་ཅན་གྱི་ཚེ་ཡིན་ཏེ། ། གཞན་གྱི་ཚེ་ནི་ཉི་ཤུ་འགྱུར། ། ཞེས་པ་གྲང་བའི་དམྱལ་བའི་ཚེ་ཚད་དང་། ཚ་བའི་དམྱལ་བའི་ཚེ་ཚད་ནི། ཡང་སོས་ལོ་དྲུག་རིམ་པ་བཞིན། ། འདོད་ལྷའི་ཚེ་དང་ཉིན་ཞག་མཉམ། ། རབ་ཏུ་ཚ་བྱེད་མནར་མེད་ནི། ། བར་གྱི་བསྐལ་པ་གཅིག་ཡིན་ནོ། ། ཞེས་གསུངས། ཡི་དྭགས་ལ་ཡང་ཕྱིའི་སྒྲིབ་པ་ཅན་དང་། ནང་གི་སྒྲིབ་པ་ཅན་དང་། སྤྱི་མཐུན་གྱི་སྒྲིབ་པ་ཅན་དང་། དེ་ལ་སོགས་པ་ཟས་ཀྱིས་བཀྲེས་ཤིང་སྐོམ་པས་གདུངས་ཏེ། སྡུག་བསྔལ་དར་དྲགས་ལ་ཡུན་རིང་སྟེ། སློབ་དཔོན་འཕགས་པའི་ཞལ་ནས། ཁ་ཅིག་ཁ་ནི་ཁབ་ཀྱི་མིག་ཙམ་ལ། ། ལྟོ་བ་རི་ཡི་ལྟོས་ཙམ་བཀྲེས་པས་ཉེན། ། མི་གཙང་གྱི་ནར་བོར་བ་ཅུང་ཟད་ཡང་། ། འཚལ་བའི་མཐུ་དང་ནུས་པ་མ་མཆིས་སོ། ། ཞེས་གསུངས། ཚེའི་ཚད་ཀྱང་ལྔ་སྟོང་དག་དང་ཁྲིར་ཡང་འཆི་མི་འགྱུར། ། ཞེས་པས། སྡུག